CELEX: 62019CN0488
Language: el
Date: 2019-06-26 00:00:00
Title: Υπόθεση C-488/19: Αίτηση προδικαστικής αποφάσεως την οποία υπέβαλε το High Court (Ιρλανδία) στις 26 Ιουνίου 2019 – Minister for Justice and Equality κατά JR

7.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 337/5
            
         
      Αίτηση προδικαστικής αποφάσεως την οποία υπέβαλε το High Court (Ιρλανδία) στις 26 Ιουνίου 2019 – Minister for Justice and Equality κατά JR
      (Υπόθεση C-488/19)
      (2019/C 337/05)
      Γλώσσα διαδικασίας: η αγγλική
      
         Αιτούν δικαστήριο
      
      High Court (Ιρλανδία)
      
         Διάδικοι στην υπόθεση της κύριας δίκης
      
      
         Αιτών: Minister for Justice and Equality
      
         Καθού: JR
      
         Προδικαστικά ερωτήματα
      
      
                  1)
               
               
                  Εφαρμόζεται η απόφαση-πλαίσιο (1) στην περίπτωση που το καταζητούμενο πρόσωπο καταδικάστηκε και του επιβλήθηκε ποινή σε τρίτο κράτος, πλην όμως, δυνάμει διμερούς σύμβασης μεταξύ του εν λόγω τρίτου κράτους και του κράτους έκδοσης, η εκδοθείσα στο τρίτο κράτος απόφαση αναγνωρίστηκε στο κράτος έκδοσης και εκτελέστηκε σύμφωνα με τη νομοθεσία αυτού;
               
            
                  2)
               
               
                  Εάν η απάντηση στο προηγούμενο ερώτημα είναι καταφατική, σε περίπτωση που το κράτος μέλος εκτέλεσης εφαρμόζει στην εθνική του νομοθεσία τους λόγους προαιρετικής μη εκτέλεσης του ευρωπαϊκού εντάλματος σύλληψης που τίθενται στο άρθρο 4, σημείο 1, και στο άρθρο 4, σημείο 7, στοιχείο β', της αποφάσεως-πλαισίου, πώς πρέπει να κρίνει η δικαστική αρχή εκτέλεσης ως προς αδίκημα που φέρεται ότι διεπράχθη εντός του τρίτου κράτους, πλην όμως οι συνοδευτικές περιστάσεις του εν λόγω αδικήματος υποδεικνύουν προπαρασκευαστικές πράξεις οι οποίες διεπράχθησαν εντός του κράτους έκδοσης;
               
            
         (1)  Απόφαση-πλαίσιο 2002/584/ΔΕΥ του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών (ΕΕ 2002, L 190, σ. 1).